Davlat xizmatlarini koʻrsatishda talab etiladigan ishonchnomalarni rasmiylashtirish jarayonlariga raqamli texnologiyalarni joriy etish chora-tadbirlari toʻgʻrisida
(resolution, 2025-12-25)

Oʻzbekiston Respublikasi Prezidentining “Davlat xizmatlarini koʻrsatish tizimini takomillashtirish hamda sohada byurokratik tartibotlarni tubdan qisqartirishga doir qoʻshimcha chora-tadbirlar toʻgʻrisida” 2025-yil 8-sentabrdagi PF-157-son Farmoni ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Davlat xizmatlarini koʻrsatish tizimini takomillashtirish hamda sohada byurokratik tartibotlarni tubdan qisqartirishga doir qoʻshimcha chora-tadbirlar toʻgʻrisida” 2025-yil 8-sentabrdagi PF-157-son Farmoniga muvofiq 2026-yil 1-yanvardan boshlab quyidagilarni nazarda tutuvchi “Vakolat.uz” platformasini (keyingi oʻrinlarda — Platforma) ishga tushirish belgilangani maʼlumot uchun qabul qilinsin: davlat xizmatlaridan foydalanish va davlat xizmati natijalarini olish boʻyicha boshqa shaxslarga ishonchnomalarni rasmiylashtirish; yuridik shaxslar tomonidan rasmiylashtirilgan ishonchnomalarni ixtiyoriy roʻyxatdan oʻtkazish; barcha turdagi ishonchnomalarning haqiqiyligini onlayn rejimda tekshirish; Platformadan bepul foydalanish. 2. Elektron ishonchnomalarni rasmiylashtirish, oʻzgartirish va bekor qilish, shuningdek, ishonchnomalarning reyestrini yuritish boʻyicha “Vakolat.uz” platformasi toʻgʻrisidagi nizom 1-ilovaga muvofiq tasdiqlansin. 3. Belgilansinki: a) Platforma orqali rasmiylashtirilgan va unda qayd etilgan ishonchnomalar: davlat organlari va tashkilotlari, shuningdek, tashkiliy-huquqiy shaklidan qatʼi nazar, barcha tashkilotlar uchun majburiy tartibda tan olinadi; davlat organlari va tashkilotlari tomonidan ishonchnomalarning qogʻoz shakli jismoniy va yuridik shaxslardan talab qilinmaydi hamda “Raqamli hukumat” tizimining idoralararo integratsiyalashuv platformasi orqali mustaqil ravishda olinadi; ishonchli vakil orqali elektron davlat xizmatlaridan foydalanish uchun majburiy hisoblanadi; b) “Notarius” avtomatlashtirilgan axborot tizimida rasmiylashtirilgan ishonchnomalar Platformada qayd etiladi va ularning Platformadagi elektron nusxalari Oʻzbekiston Respublikasi hududida qogʻoz shakliga tenglashtiriladi. 4. Adliya vazirligi: a) Raqamli texnologiyalar vazirligi bilan birgalikda bir oy muddatda: Platformani “Raqamli hukumat” tizimining idoralararo integratsiyalashuv platformasiga integratsiya qilinishini; Platformada elektron davlat xizmatlaridan foydalanishda ishonchnomalarni elektron ravishda tekshirish imkoniyatini taʼminlasin; b) ikki oy muddatda: “Notarius” avtomatlashtirilgan axborot tizimi orqali rasmiylashtirilgan ishonchnomalar haqidagi maʼlumotlarning Platformaga yuborilishini taʼminlasin; Platformaning mobil ilovasini ishga tushirsin; manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 5. Vazirlar Mahkamasining “Notariuslar tomonidan ayrim notarial harakatlarni amalga oshirish tartibi toʻgʻrisidagi maʼmuriy reglamentlarni tasdiqlash haqida” 2020-yil 18-noyabrdagi 726-son qaroriga 2-ilovaga muvofiq oʻzgartirish va qoʻshimchalar kiritilsin. 6. Mazkur qarorning bajarilishini nazorat qilish Oʻzbekiston Respublikasi adliya vaziri A.J. Tashkulov zimmasiga yuklansin. 1. Ushbu Nizom jismoniy shaxslar tomonidan davlat xizmatlaridan foydalanish va davlat xizmati natijalarini olish uchun hamda yuridik shaxslar tomonidan oʻz ixtiyoriga koʻra elektron ishonchnomalarni “Vakolat.uz” platformasi orqali rasmiylashtirish, oʻzgartirish, bekor qilish va ishonchnomalarning reyestrini (keyingi oʻrinlarda — Reyestr) yuritish tartibini belgilaydi. 2. Ushbu Nizomda quyidagi asosiy tushunchalardan foydalaniladi: “Vakolat.uz” platformasi (keyingi oʻrinlarda — Platforma) — ishonchnomalarni elektron rasmiylashtirish, oʻzgartirish, bekor qilish va ularning reyestrini yuritishga moʻljallangan axborot tizimi; elektron ishonchnoma (keyingi oʻrinlarda — ishonchnoma) — jismoniy va yuridik shaxslar tomonidan “Vakolat.uz” platformasi orqali rasmiylashtirilgan ishonchnoma; ishonch bildiruvchi — oʻz nomidan muayyan harakatlarni amalga oshirish vakolatini boshqa shaxsga beruvchi jismoniy va yuridik shaxs; ishonchli vakil — oʻziga ishonchnoma bilan berilgan vakolatlar doirasida ish olib boruvchi jismoniy va yuridik shaxs. 3. Mazkur Nizom qoidalari ishonchnoma asosida foydalanish mumkin boʻlgan davlat xizmatlariga nisbatan tatbiq etiladi. 4. Platforma orqali rasmiylashtirilgan ishonchnomalar Oʻzbekiston Respublikasi hududida notarial tasdiqlangan ishonchnomalar bilan teng yuridik kuchga ega boʻladi. 5. Oʻzbekiston Respublikasi Adliya vazirligi Platforma mulkdori va operatori hisoblanadi. 6. Ishonchnomalarni rasmiylashtirish ushbu Nizomga 1-ilovada keltirilgan sxemaga muvofiq amalga oshiriladi. 7. Ishonchnoma jismoniy va yuridik shaxslarning xohishiga koʻra soʻrovnomada koʻrsatilgan, biroq 3 yildan oshmagan muddatga beriladi. 8. Platformada ishonchnomalarni rasmiylashtirish, oʻzgartirish va bekor qilish bepul amalga oshiriladi. 9. Ishonch bildiruvchi ishonchnomani rasmiylashtirish uchun “Raqamli hukumat” tizimining yagona identifikatsiya tizimi (OneID) orqali Platformada roʻyxatdan oʻtadi va ushbu Nizomga 2-ilovaga muvofiq soʻrovnomani toʻldiradi. Davlat organlari va tashkilotlari soʻrovnomada koʻrsatilgan maʼlumot va hujjatlarni “Raqamli hukumat” tizimi idoralararo integratsiyalashuv platformasi orqali taqdim etilishini taʼminlaydi. 10. Soʻrovnoma elektron raqamli imzoni yoki shaxsni biometrik identifikatsiya qilish (Face ID) texnologiyasini majburiy tartibda qoʻllash orqali tasdiqlanadi. 11. Soʻrovnoma tasdiqlangandan soʻng Platforma orqali ushbu Nizomga 3-ilovaga muvofiq ishonchnoma avtomatik ravishda shakllanadi va tomonlarga yuboriladi. 12. Jismoniy va yuridik shaxs boʻlgan ishonch bildiruvchi soʻrovnomada ishonchli vakilga ishonchnomada aks ettirilgan vakolatlarni amalga oshirishni boshqa shaxsga oʻtkazish huquqini koʻrsatishi mumkin. 13. Quyidagi hollarda ishonchnoma ishonch bildiruvchi tomonidan oʻzgartirilishi mumkin: jismoniy shaxsning familiyasi, ismi va otasining ismi oʻzgarganda; yuridik shaxsning nomi va tashkiliy-huquqiy shakli oʻzgarganda; jismoniy shaxsning biometrik pasporti (ID-karta) maʼlumotlari oʻzgarganda; ishonchnomaning amal qilish muddati uzaytirilganda. 14. Ishonchnomani oʻzgartirish ushbu Nizomning 2-bobida belgilangan tartibda umumiy asoslarda amalga oshiriladi. 15. Ishonchnomadagi vakolatlar hamda ishonch bildirilgan shaxslar doirasi kengaytirilganda yoki qisqartirilganda, ishonchnoma mazkur Nizomning 2-bobida belgilangan tartibda umumiy asoslarda yangidan rasmiylashtiriladi. 16. Quyidagi hollarda ishonchnoma Platforma tomonidan avtomatik ravishda bekor qilinadi: ishonchnomaning muddati tugaganda; jismoniy shaxs vafot etganda; yuridik shaxs tugatilganda. Jismoniy shaxsning vafot etganligi va yuridik shaxs tugatilganligi haqidagi maʼlumotlar “Raqamli hukumat” tizimi idoralararo integratsiyalashuv platformasi orqali Oʻzbekiston Respublikasi Adliya vazirligi tomonidan real vaqt rejimida taqdim etiladi. 17. Ishonch bildiruvchi istagan vaqtda ishonchnomani bekor qilishi, ishonchli vakil esa undan voz kechishi mumkin. 18. Reyestr Oʻzbekiston Respublikasi Adliya vazirligi tomonidan yuritiladi va unda quyidagi maʼlumotlar qayd etiladi: yuridik shaxs uchun — nomi, tashkiliy-huquqiy shakli va soliq toʻlovchining identifikatsiya raqami (STIR); jismoniy shaxs uchun — familiyasi, ismi, otasining ismi, biometrik pasport (ID-karta) maʼlumotlari va jismoniy shaxsning shaxsiy identifikatsiya raqami (JSHSHIR); ishonchnoma berilgan sana va unikal raqami; ishonchnomaning amal qilish muddati; ishonchnomada koʻrsatilgan vakolatlar; ishonchnomada koʻrsatilgan vakolatlarni boshqa shaxsga berish huquqi haqidagi maʼlumotlar; ishonchnomaning oʻzgartirilganligi va bekor qilinganligi toʻgʻrisida maʼlumotlar. Reyestr elektron shaklda yuritiladi. 19. Reyestr ishonchnomalarni unikal raqam orqali qidirish uchun barcha uchun ochiq hisoblanadi. 20. “Notarius” avtomatlashtirilgan axborot tizimida rasmiylashtirilgan ishonchnomalar Reyestrga avtomatik ravishda kiritiladi. 21. Ishonchnomada koʻrsatilgan maʼlumotlarning toʻgʻriligi uchun ishonch bildiruvchi javobgar hisoblanadi. 22. Ushbu Nizom talablarining buzilishida aybdor boʻlgan shaxslar qonunchilik hujjatlariga muvofiq javob beradi. 1. 1-ilovaning 16-bandida: quyidagi mazmundagi uchinchi xatboshi bilan toʻldirilsin: “Vakolat.uz” platformasi orqali rasmiylashtirilgan ishonchnomalar haqidagi maʼlumotlar Tizim orqali “Vakolat.uz” platformasida tekshiriladi va olingan maʼlumotnoma Tizimda saqlanadi. Bunda ishonchnomaning qogʻoz shaklini taqdim qilish talab qilinmaydi”; uchinchi va toʻrtinchi xatboshilar tegishlicha toʻrtinchi va beshinchi xatboshilar deb hisoblansin; 2. 2-ilovaning 16-bandida: quyidagi mazmundagi uchinchi xatboshi bilan toʻldirilsin: “Vakolat.uz” platformasi orqali rasmiylashtirilgan ishonchnomalar haqidagi maʼlumotlar Tizim orqali “Vakolat.uz” platformasida tekshiriladi va olingan maʼlumotnoma Tizimda saqlanadi. Bunda ishonchnomaning qogʻoz shaklini taqdim qilish talab qilinmaydi”; uchinchi va toʻrtinchi xatboshlar tegishlicha toʻrtinchi va beshinchi xatboshilar deb hisoblansin; 3. 3-ilovaning 16-bandida: quyidagi mazmundagi uchinchi xatboshi bilan toʻldirilsin: “Vakolat.uz” platformasi orqali rasmiylashtirilgan ishonchnomalar haqidagi maʼlumotlar Tizim orqali “Vakolat.uz” platformasida tekshiriladi va olingan maʼlumotnoma Tizimda saqlanadi. Bunda ishonchnomaning qogʻoz shaklini taqdim qilish talab qilinmaydi”; uchinchi va toʻrtinchi xatboshilar tegishlicha toʻrtinchi va beshinchi xatboshilar deb hisoblansin; 4. 4-ilovaning 16-bandida: quyidagi mazmundagi uchinchi xatboshi bilan toʻldirilsin: “Vakolat.uz” platformasi orqali rasmiylashtirilgan ishonchnomalar haqidagi maʼlumotlar Tizim orqali “Vakolat.uz” platformasida tekshiriladi va olingan maʼlumotnoma Tizimda saqlanadi. Bunda ishonchnomaning qogʻoz shaklini taqdim qilish talab qilinmaydi”; uchinchi va toʻrtinchi xatboshilar tegishlicha toʻrtinchi va beshinchi xatboshilar deb hisoblansin; 5. 5-ilovaning 17-bandida: quyidagi mazmundagi uchinchi xatboshi bilan toʻldirilsin: “Vakolat.uz” platformasi orqali rasmiylashtirilgan ishonchnomalar haqidagi maʼlumotlar Tizim orqali “Vakolat.uz” platformasida tekshiriladi va olingan maʼlumotnoma Tizimda saqlanadi. Bunda ishonchnomaning qogʻoz shaklini taqdim qilish talab qilinmaydi”; uchinchi xatboshi toʻrtinchi xatboshi deb hisoblansin.